**МЕ́СЯЦА А́ВГУСТА В 31-Й ДЕНЬ**

**СВЯЩЕННОМУ́ЧЕНИКА МИ́РОНА РЖЕ́ПИКА, ПРЕСВИТЕРА**

Тропа́рь, глас 4:

Це́ркве Ру́сския во́ине непоколеби́мый,/ священному́чениче Ми́роне,/ клевету́ гони́телей отве́ргл еси́/ и, во у́зах ве́ру и́стинную являя,/ Христа́ ра́ди да́же до кро́ве пострада́л еси́./ Ны́не же, во Ца́рствии Небе́снем пребыва́я/ и безсме́ртныя трапе́зы наслажда́яся,/ моли́ и нам в терпе́нии и му́жестве укрепи́тися// и прича́стники жи́зни ве́чныя бы́ти.

Конда́к, глас 7:

Го́спода всем се́рдцем возлюби́в,/ па́стырю до́брый и испове́дниче сла́вный,/ со упова́нием кре́пким вся терпе́л еси́/ и, Па́сху кра́сную в горьких работах с соу́зники пра́зднуя,/ Христо́ву побе́ду над сме́ртию возвеща́л еси́,/ то́ю же сквозе́ муче́ния я́ко свиде́тель ве́рный Господень проше́л еси́./ Сего́ ради, па́мять твою́ соверша́юще, си́це вопие́м:/ ра́дуйся, священному́чениче Ми́роне,// Ца́рствия Небе́снаго цве́те благоуха́нный.